Diari Oficial de la Generalitat Valenciana


Sumari del DOGV 4639, del 27-11-2003 (2003/12730)

RESOLUCIÓ de 18 de novembre de 2003, de la Direcció General d'Ensenyament, per la qual es resol el concurs públic per a la integració de centres docents de la Comunitat Valenciana en la Xarxa Europea d'Escoles Promotores de Salut.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4639

Data del DOGV
:   27-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/12246


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 18 de novembre de 2003, de la Direcció General d'Ensenyament, per la qual es resol el concurs públic per a la integració de centres docents de la Comunitat Valenciana en la Xarxa Europea d'Escoles Promotores de Salut. [2003/X12470]
  
Per Orde de 24 de setembre del 2003, de la Conselleria de Cultura, Educació i Esport, publicada en el Diari Oficial de la Generalitat Valenciana de 3 d'octubre, es va convocar concurs públic per a la integració de centres docents de la Comunitat Valenciana en la Xarxa Europea d'Escoles Promotores de Salut (REEPS).
  
Així mateix, la dita Orde va establir les condicions per a la permanència en la REEPS dels centres integrats en ella durant el curs acadèmic 2002-2003.
  
En compliment del que disposa la base quinta de l'annex I de l'Orde de convocatòria, s'ha reunit la Comissió de Selecció constituïda a l'efecte, la qual, després d'avaluar els projectes presentats, ha elevat davant del director general d'Ensenyament la seua proposta. Al mateix temps, tal com s'indica en l'Annex II, la dita Comissió ha valorat l'informe anual de seguiment dels centres que han sol·licitat la seua permanència en la REEPS.
  
Estudiada la proposta de la Comissió de Selecció i d'acord amb la disposició final primera de la mencionada orde, per delegació del conseller, resolc:
  
Primer
  
La integració en la Xarxa Europea d'Escoles Promotores de Salut (REEPS), des del curs 2003-2004 fins al curs 2005-2006, dels centres docents de la Comunitat Valenciana que figuren en l'annex I.
  
Segon
  
La permanència en la Xarxa Europea d'Escoles Promotores de Salut (REEPS), fins al curs acadèmic 2005-2006, dels centres docents de la Comunitat Valenciana que figuren en l'annex II.
  
Tercer
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener i 10, 14 i 46 de la Llei Reguladora de la Jurisdicció Contenciosa Administrativa, que posa fi a la via administrativa, la present resolució, els centres docents privats podran recórrer potestativament en reposició, o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de presentar-se davant el Tribunal Superior de Justícia de la Comunitat València en el termini de dos mesos a comptar des de l'endemà de la publicació.
  
València, 18 de novembre de 2003.- El director general d'Ensenyament: Josep Vicent Felip i Monlleó.